techiaith/cofnodycynulliad_en-cy huggingface dataset:
English: Minister, the Afghan citizen resettlement scheme will provide up to 20,000 Afghan women, children and others most at risk with a safe and legal route to resettle in the UK. It will build on the UK's continuing efforts to support those at-risk Afghan citizens, prioritising those who have assisted UK efforts in Afghanistan and stood up for our values, and those extremely vulnerable people, such as women and girls at risk and members of minority groups. I know that you stand for this very strongly and I agree with you that Wales needs to play its part in this operation to help these people secure permanent homes and rebuild their lives in the UK, and I know that you have mentioned on a few occasions that Wales is a nation of sanctuary. So, can I ask, Minister, what discussions have you had - I know you mentioned this in an earlier response to my learned colleague Rhianon Passmore - what conversations specifically have you had with ministerial colleagues, your partners in local government, the private sector and voluntary sector to overcome the hurdles you mentioned in your response previously to Rhianon, to ensure that those coming to Wales obtain the housing, education, training and employment opportunities they need to allow them to rebuild their lives, and to repay the debt that we owe them? You also mentioned the Afghan resettlement fund. Can you please elaborate on what key performance indicators are going to be in place to ensure they actually will prove to be helpful to those wishing to resettle? Thank you so much.
Welsh: Weinidog, bydd cynllun adsefydlu dinasyddion Affganistan yn darparu llwybr diogel a chyfreithlon i hyd at 20,000 o fenywod, plant ac eraill o Affganistan sy'n wynebu'r perygl mwyaf i adsefydlu yn y DU. Bydd yn adeiladu ar ymdrechion parhaus y DU i gefnogi'r dinasyddion o Affganistan sydd mewn perygl, gan flaenoriaethu'r rhai sydd wedi cynorthwyo ymdrechion y DU yn Affganistan ac a safodd dros ein gwerthoedd, a'r bobl hynod agored i niwed hynny, megis menywod a merched sydd mewn perygl ac aelodau o grwpiau lleiafrifol. Gwn eich bod yn sefyll yn gadarn iawn dros hyn ac rwy'n cytuno â chi fod angen i Gymru chwarae ei rhan yn y gwaith i helpu'r bobl hyn i gael cartrefi parhaol ac ailadeiladu eu bywydau yn y DU, a gwn eich bod wedi sôn droeon fod Cymru'n genedl noddfa. Felly, a gaf fi ofyn, Weinidog, pa drafodaethau a gawsoch - gwn ichi sôn am hyn mewn ymateb cynharach i fy nghyd-Aelod dysgedig, Rhianon Passmore - pa sgyrsiau a gawsoch yn benodol gyda chyd-Weinidogion, eich partneriaid mewn llywodraeth leol, y sector preifat a'r sector gwirfoddol i oresgyn y rhwystrau y sonioch chi amdanynt yn eich ymateb blaenorol i Rhianon, er mwyn sicrhau bod y rhai sy'n dod i Gymru yn cael y cyfleoedd ym maes tai, addysg, hyfforddiant a chyflogaeth sydd eu hangen arnynt i'w galluogi i ailadeiladu eu bywydau, ac i ad-dalu'r ddyled sydd arnom iddynt? Fe sonioch chi hefyd am gronfa adsefydlu Affganistan. A allwch chi egluro pa ddangosyddion perfformiad allweddol a fydd ar waith i sicrhau y bydd yn wirioneddol ddefnyddiol i'r rhai sy'n dymuno adsefydlu? Diolch yn fawr iawn.
English: I work with Cabinet colleagues on action to tackle poverty. The new winter fuel support scheme, the proposed increase in Welsh Government funding for the Warm Homes programme from 2022-23, and the consultation on the next iteration of the Warm Homes programme demonstrate our commitment in this area.
Welsh: Rwy'n gweithio gyda chyd-Weinidogion yn y Cabinet ar gamau gweithredu i fynd i'r afael â thlodi. Mae'r cynllun cymorth tanwydd gaeaf newydd, y cynnydd arfaethedig yng nghyllid Llywodraeth Cymru ar gyfer y rhaglen Cartrefi Clyd o 2022-23, a'r ymgynghoriad ar iteriad nesaf y rhaglen Cartrefi Clyd yn dangos ein hymrwymiad yn y maes hwn.
English: Thank you, Minister. I heard your earlier comments, and I just want to focus in my supplementary question on the role of the private sector, because the worst-insulated homes are in the private rental sector, which is also where tenants are having to pay higher rents. I was speaking to a constituent this weekend about the inability to keep their living room warm, even after eight or nine hours of having the heating on. Obviously the carbon emissions and the money involved are all going out of the window, particularly because the landlord in this particular case is not maintaining the building properly, and they're obviously making a killing from the rents they charge. I just want to look particularly at all those buildings that aren't compliant with the EPC E efficiency rating, because that is the minimum. I don't understand why there are still exemptions for anybody who is trying to rent when this is an absolute minimum requirement and we clearly need to ensure that the private rented sector plays its part. There has been improvement in Cardiff, but there are still over 5,000 homes that do not meet that minimum E rating for energy efficiency, which obviously has huge costs for individuals as well as for the environment. So, what can be done to get landlords to play their part in all of this?
Welsh: Diolch, Weinidog. Clywais eich sylwadau cynharach, ac rwyf am ganolbwyntio yn fy nghwestiwn atodol ar rôl y sector preifat, am mai yn y sector rhentu preifat y ceir y cartrefi sydd wedi'u hinswleiddio waethaf, a dyna lle mae tenantiaid hefyd yn gorfod talu rhenti uwch. Roeddwn yn siarad ag etholwr y penwythnos hwn am yr anallu i gadw eu hystafell fyw yn gynnes, hyd yn oed ar ôl wyth neu naw awr o gael y gwres ynghynn. Yn amlwg, mae'r allyriadau carbon a'r arian sydd ynghlwm i gyd yn mynd allan drwy'r ffenestr, yn enwedig gan nad yw'r landlord yn yr achos penodol hwn yn cynnal a chadw'r adeilad yn iawn, ac mae'n amlwg eu bod yn gwneud elw mawr o'r rhenti y maent yn eu codi. Rwyf am edrych yn arbennig ar yr holl adeiladau nad ydynt yn cydymffurfio â sgôr effeithlonrwydd E y dystysgrif perfformiad ynni, oherwydd dyna'r lefel ofynnol. Nid wyf yn deall pam y ceir esemptiadau o hyd i unrhyw un sy'n ceisio rhentu pan fo hon yn lefel ofynnol absoliwt ac mae'n amlwg fod angen inni sicrhau bod y sector rhentu preifat yn chwarae ei ran. Mae gwelliant wedi bod yng Nghaerdydd, ond mae ceir dros 5,000 o gartrefi o hyd nad ydynt yn bodloni'r sgôr E ofynnol ar gyfer effeithlonrwydd ynni, sydd, yn amlwg, yn golygu costau enfawr i unigolion yn ogystal ag i'r amgylchedd. Felly, beth y gellir ei wneud i gael landlordiaid i chwarae eu rhan yn hyn oll?
English: Thank you, Jenny Rathbone, for this crucially important question this afternoon. You have summarised the dire situation that many private renters are finding themselves in. As you know and are aware, local authorities are responsible for the enforcement of minimum energy efficiency standards in the private rented sector, so it's Rent Smart Wales, working with local authorities and landlords, who are required to provide that information about helping to achieve the minimum standards. We are assured that Rent Smart Wales is working closely with the Warm Homes programme Nest scheme to refer households who potentially meet the eligibility for those home energy efficiency improvements. I've mentioned already this afternoon the extra £30 million in the budget for the energy efficiency of lower income households in the next financial year. That's a 10 per cent increase. But, clearly, this is something that the Minister for Climate Change is primarily taking forward, with my support, looking at what we can do in terms of accelerating the Warm Homes programme and the fuel poverty strategy.
Welsh: Diolch am y cwestiwn hollbwysig hwn y prynhawn yma, Jenny Rathbone. Rydych wedi crynhoi'r sefyllfa enbyd y mae llawer o rentwyr preifat ynddi. Fel y gwyddoch, awdurdodau lleol sy'n gyfrifol am orfodi safonau effeithlonrwydd ynni gofynnol yn y sector rhentu preifat, felly Rhentu Doeth Cymru, gan weithio gydag awdurdodau lleol a landlordiaid, sydd i fod i ddarparu'r wybodaeth honno am helpu i gyrraedd y safonau gofynnol. Rydym wedi ein sicrhau bod Rhentu Doeth Cymru yn gweithio'n agos gyda chynllun Nyth y rhaglen Cartrefi Clyd i gyfeirio aelwydydd a allai fod yn bodloni'r cymhwysedd ar gyfer y gwelliannau effeithlonrwydd ynni hynny i'r cartref. Rwyf eisoes wedi sôn y prynhawn yma am y £30 miliwn ychwanegol yn y gyllideb ar gyfer effeithlonrwydd ynni aelwydydd incwm is yn y flwyddyn ariannol nesaf. Dyna gynnydd o 10 y cant. Ond yn amlwg, mae hyn yn rhywbeth sy'n cael ei ddatblygu'n bennaf gan y Gweinidog Newid Hinsawdd, gyda fy nghefnogaeth i, i edrych ar yr hyn y gallwn ei wneud i gyflymu'r rhaglen Cartrefi Clyd a'r strategaeth tlodi tanwydd.
English: Social inequality has deepened as a result of the pandemic. The socioeconomic duty will provide a framework for action and the new equality, race and disability units will provide robust evidence to inform policy and plans.
Welsh: Mae anghydraddoldeb cymdeithasol wedi mynd yn waeth oherwydd y pandemig. Bydd y ddyletswydd economaidd-gymdeithasol yn creu fframwaith gweithredu a bydd yr unedau cydraddoldeb, hil ac anabledd newydd yn darparu tystiolaeth gadarn i lywio polisi a chynlluniau.
English: I hope your connection improves as I move forward. The pandemic has highlighted the deep inequalities that exist within my constituency between communities and between families. For example, inappropriate housing is a problem in certain parts of Arfon - houses that are too small for the needs of the families living in them, houses that are damp and difficult to heat. And, of course, this has made it more difficult to prevent the spread of COVID during this period, and it's made it more difficult to deal with its impacts. Now, these families are facing another crisis, the cost-of-living crisis, highlighting another social inequality that will impact very many families in Arfon, according to the latest information, with Gwynedd among the counties hardest hit. The leader of Plaid Cymru asked the First Minister yesterday to address the cost-of-living crisis by holding a summit to come up with a cross-governmental response to the cost-of-living crisis as a matter of urgency. Has your Government had an opportunity to consider this further, and will you support the staging of such a summit to draw up the urgent response that we so desperately need?
Welsh: Dwi'n gobeithio y gwnaiff y cysylltiad wella wrth i fi symud ymlaen. Mae'r pandemig wedi tanlinellu'r anghydraddoldeb dwfn sydd yn bodoli yn fy etholaeth i rhwng cymunedau â'i gilydd, a rhwng teuluoedd â'i gilydd. Er enghraifft, mae problemau tai anaddas mewn rhannau o Arfon - tai sy'n rhy fach i anghenion y teuluoedd sydd ynddyn nhw, tai sydd yn damp ac yn anodd i'w gwresogi. Ac, wrth gwrs, mae hyn wedi ei gwneud hi'n anoddach i atal lledaeniad yr haint, y COVID, yn ystod y cyfnod yma, ac yn anoddach i ddelio efo'i effeithiau. Rŵan, mae'r teuluoedd yma yn wynebu argyfwng arall, yr argyfwng costau byw, gan amlygu anghydraddoldeb cymdeithasol arall a fydd yn effeithio llawer o deuluoedd yn Arfon, yn ôl yr arolygon, efo Gwynedd ymhlith y siroedd fydd yn cael ei heffeithio fwyaf. Fe ofynnodd arweinydd Plaid Cymru i'r Prif Weinidog ddoe i roi sylw i'r argyfwng costau byw drwy gynnal uwchgynhadledd i ddyfeisio ymateb trawslywodraethol brys i'r argyfwng costau byw. Ydy'ch Llywodraeth chi wedi cael cyfle i ystyried hyn ymhellach, ac a wnewch chi gefnogi cynnal uwchgynhadledd i lunio'r ymateb brys sydd mawr ei angen?
English: Diolch yn fawr, Siân Gwenllian. I think many of the questions and responses this afternoon show the importance of us focusing on this issue and the cost-of-living catastrophe that is emerging, made worse by an increase in wholesale gas prices, resulting in many households in Wales falling into fuel poverty. But you've also mentioned housing and the impact of the pandemic for those who are in inappropriate housing. Jenny Rathbone's question really follows through from yours. I've also responded in terms of our Warm Homes programme fuel support scheme and household living costs scheme. I think this is where we do need to now bring all of this together. I will certainly be taking this back to discuss with the First Minister and colleagues as to how we can address this as a cross-government initiative, bringing all the partners around the table. I'm grateful for your question and follow-up from yesterday's raising of this in First Minister's questions by the leader of Plaid Cymru as well.
Welsh: Diolch yn fawr, Siân Gwenllian. Credaf fod llawer o'r cwestiynau a'r ymatebion y prynhawn yma yn dangos pwysigrwydd canolbwyntio ar y mater hwn a'r trychineb costau byw sy'n dod i'r amlwg, wedi'i waethygu gan gynnydd mewn prisiau nwy cyfanwerthol, sy'n golygu bod llawer o aelwydydd yng Nghymru yn wynebu tlodi tanwydd. Ond rydych hefyd wedi sôn am dai ac effaith y pandemig ar y rhai sydd mewn tai amhriodol. Mae cwestiwn Jenny Rathbone yn dilyn ymlaen o'ch cwestiwn chi mewn gwirionedd. Rwyf hefyd wedi ymateb ynglŷn â chynllun cymorth tanwydd ein rhaglen Cartrefi Clyd a'r cynllun costau byw aelwydydd. Credaf mai dyma lle mae angen inni ddod â hyn i gyd at ei gilydd. Byddaf yn sicr yn mynd â hyn yn ôl i drafod gyda'r Prif Weinidog a fy nghyd-Aelodau sut y gallwn fynd i'r afael â hyn fel cynllun trawslywodraethol, gan ddod â'r holl bartneriaid o gwmpas y bwrdd. Rwy'n ddiolchgar am eich cwestiwn ac am ddilyn ymlaen o'r hyn a godwyd gan arweinydd Plaid Cymru ddoe yn y cwestiynau i'r Prif Weinidog hefyd.
English: Question 7 [OQ57403] is withdrawn.
Welsh: Mae cwestiwn 7 [OQ57403] wedi ei dynnu nôl.
English: We are currently consulting on a draft strategy and expect to publish the 2022-26 violence against women, domestic abuse and sexual violence strategy in April 2022. Implementation of the strategy will be based on collaborative working with relevant agencies, and guided by the voices of survivors.
Welsh: Ar hyn o bryd rydym yn ymgynghori ar strategaeth ddrafft ac yn disgwyl cyhoeddi strategaeth trais yn erbyn menywod, cam-drin domestig a thrais rhywiol 2022-26 ym mis Ebrill 2022. Bydd gweithredu'r strategaeth yn seiliedig ar gydweithio ag asiantaethau perthnasol, ac wedi ei arwain gan leisiau goroeswyr.
English: Thank you, Minister. Over the course of the pandemic, we have sadly seen a rise in the number of reported domestic abuse-related offences. Rhondda Cynon Taf Women's Aid received over 3,000 referrals during this period, and supported 69 children under 16 living in refuge. We have seen the horrific murders of women like Sarah Everard and Wenjing Lin at the hands of men, and we have seen female students too afraid to leave their halls and homes from fear of spiking. Domestic abuse and violence isn't an issue that just affects women of a particular race, age, religion or class; it affects us all. It's so important that women in Wales feel safe and that their voices are heard. How will the Minister promote the consultation on the strategy and ensure women across Wales know where to turn if they are suffering?
Welsh: Diolch, Weinidog. Yn anffodus, yn ystod y pandemig gwelsom gynnydd yn nifer y troseddau a gofnodwyd sy'n gysylltiedig â cham-drin domestig. Derbyniodd Cymorth i Fenywod Rhondda Cynon Taf dros 3,000 o atgyfeiriadau yn ystod y cyfnod hwn, a chefnogodd 69 o blant o dan 16 oed a oedd yn byw mewn lloches. Rydym wedi gweld llofruddiaethau erchyll menywod fel Sarah Everard a Wenjing Lin dan law dynion, ac rydym wedi gweld myfyrwyr benywaidd yn rhy ofnus i adael eu neuaddau a'u cartrefi oherwydd sbeicio. Nid mater sy'n effeithio ar fenywod sy'n perthyn i hil, oedran, crefydd neu ddosbarth penodol yw cam-drin domestig a thrais; mae'n effeithio ar bob un ohonom. Mae mor bwysig fod menywod yng Nghymru yn teimlo'n ddiogel a bod eu lleisiau'n cael eu clywed. Sut y bydd y Gweinidog yn hyrwyddo'r ymgynghoriad ar y strategaeth ac yn sicrhau bod menywod ledled Cymru yn gwybod ble i droi os ydynt yn dioddef?
English: Diolch yn fawr, Buffy Williams. Can I pay tribute to all of those who provide specialist services in your constituency and, indeed, across Wales? I also thank those who attended the cross-party group yesterday on violence against women and children, chaired by Sioned Williams, which addressed these issues relating to the importance of this new strategy, the consultation that's taking place, particularly looking at the impact of the pandemic and also the horrific murders, as you said in your question, of women like Sarah Everard at the hands of men, and those female students, as you say. We have had the debate on spiking. This is very much a cross-party issue. I'm hoping that we will move forward in terms of the outcome of the consultation, particularly listening to the voices of survivors and also the partners providing the emergency support - all the partners; statutory and devolved, local authorities and policing colleagues - in our new strategy for the next phase of tackling violence against women, domestic abuse and sexual violence.
Welsh: Diolch yn fawr, Buffy Williams. A gaf fi dalu teyrnged i bawb sy'n darparu gwasanaethau arbenigol yn eich etholaeth, a ledled Cymru yn wir? Diolch hefyd i'r rhai a fynychodd y grŵp trawsbleidiol ddoe ar drais yn erbyn menywod a phlant, dan gadeiryddiaeth Sioned Williams, a aeth i'r afael â'r materion hyn sy'n ymwneud â phwysigrwydd y strategaeth newydd hon, yr ymgynghoriad sydd ar y gweill, gan edrych yn arbennig ar effaith y pandemig a hefyd, fel y dywedoch chi yn eich cwestiwn, ar lofruddiaethau erchyll menywod fel Sarah Everard dan law dynion, a'r myfyrwyr benywaidd y sonioch chi amdanynt. Rydym wedi cael y ddadl ar sbeicio. Mae hwn yn fater trawsbleidiol iawn. Rwy'n gobeithio y byddwn yn symud ymlaen gyda chanlyniad yr ymgynghoriad, gan wrando'n arbennig ar leisiau goroeswyr a hefyd y partneriaid sy'n darparu'r cymorth brys - yr holl bartneriaid; statudol a datganoledig, awdurdodau lleol a heddluoedd - yn ein strategaeth newydd ar gyfer y cam nesaf yn y frwydr yn erbyn trais yn erbyn menywod, cam-drin domestig a thrais rhywiol.
English: The Welsh Government is committed to leading by example as a real living wage employer and working in social partnership to increase real living wage adoption. We have announced our funding commitment to the real living wage in social care and are working more broadly to motivate employers towards the real living wage.
Welsh: Mae Llywodraeth Cymru wedi ymrwymo i arwain drwy esiampl fel cyflogwr cyflog byw go iawn a gweithio mewn partneriaeth gymdeithasol i gynyddu'r nifer sy'n mabwysiadu cyflogau byw go iawn. Rydym wedi cyhoeddi ein hymrwymiad ariannu i'r cyflog byw go iawn mewn gofal cymdeithasol ac rydym yn gweithio'n ehangach i gymell cyflogwyr tuag at y cyflog byw go iawn.
English: Thank you very much, Minister. I welcome the recent announcement regarding the implementation of the manifesto and programme for government commitment to a real living wage for social care workers. I am very pleased that my own Bridgend County Borough Council is also adopting this. It is a tangible and meaningful indication of the appreciation of our social care workers, and also recognises the skills and experience that they have. This will also, hopefully, help with the recruitment drives that local authorities are carrying out at the moment due to the care sector staff shortages. However, the knock-on effect is that the difference in salary between care workers and their supervisors and manager roles is smaller, and it means that I have had some supervisors and managers say to me, 'Well, what's the point of taking on that extra responsibility if there's not that much difference between the salaries now?' I was just wondering what solutions the Welsh Government has explored to address this issue in both the public and private sectors in Wales.
Welsh: Diolch yn fawr iawn, Weinidog. Rwy'n croesawu'r cyhoeddiad diweddar ynghylch gweithredu'r maniffesto ac ymrwymiad y rhaglen lywodraethu i gyflog byw go iawn i weithwyr gofal cymdeithasol. Rwy'n falch iawn fod fy nghyngor i, Cyngor Bwrdeistref Sirol Pen-y-bont ar Ogwr, hefyd yn mabwysiadu hyn. Mae'n arwydd pendant ac ystyrlon o'n gwerthfawrogiad o'n gweithwyr gofal cymdeithasol, ac mae hefyd yn cydnabod y sgiliau a'r profiad sydd ganddynt. Bydd hyn hefyd, gobeithio, yn helpu gyda'r ymgyrchoedd recriwtio y mae awdurdodau lleol yn eu cynnal ar hyn o bryd oherwydd prinder staff yn y sector gofal. Fodd bynnag, yr effaith ganlyniadol yw bod y gwahaniaeth rhwng cyflogau gweithwyr gofal a'u goruchwylwyr a'u rolau rheoli yn llai, ac mae'n golygu fy mod wedi cael rhai goruchwylwyr a rheolwyr yn dweud wrthyf, 'Wel, beth yw'r pwynt ysgwyddo'r cyfrifoldeb ychwanegol hwnnw os nad oes cymaint â hynny o wahaniaeth rhwng y cyflogau bellach?' Tybed pa atebion y mae Llywodraeth Cymru wedi'u harchwilio i ddatrys y mater hwn yn y sector cyhoeddus a'r sector preifat yng Nghymru.
English: Thank you to the Deputy Minister and the Minister.
Welsh: Diolch i'r Dirprwy Weinidog ac i'r Gweinidog.
English: The next item, therefore, is questions to the Counsel General and Minister for the Constitution, and the first question is from Jack Sargeant.
Welsh: Yr eitem nesaf, felly, yw'r cwestiynau i'r Cwnsler Cyffredinol a Gweinidog y Cyfansoddiad, ac mae'r cwestiwn cyntaf gan Jack Sargeant.
English: Thank you for the question. Sir Christopher Bellamy makes many essential recommendations about the criminal justice system and criminal legal aid. The extent to which the UK Government accept his recommendations is going to be a good test of the extent to which they are committed to saving the criminal justice system, which they are responsible for.
Welsh: Diolch am y cwestiwn. Mae Syr Christopher Bellamy yn gwneud llawer o argymhellion hanfodol am y system cyfiawnder troseddol a chymorth cyfreithiol troseddol. Bydd y graddau y mae Llywodraeth y DU yn derbyn ei argymhellion yn brawf da o'r graddau y maent wedi ymrwymo i achub y system cyfiawnder troseddol y maent yn gyfrifol amdani.
English: I thank the Counsel General for that answer. Counsel General, I am sure that you agree with me, and with Sir Christopher Bellamy, that the legal aid system needs huge investment to nurse it back to some level of health after years of neglect from various Westminster Governments. But, if we look beyond the scope of Sir Christopher Bellamy's review, we have seen how hard it is for ordinary people to obtain justice - those subpostmasters wrongly convicted in Wales and across the UK, those who lost their lives in Grenfell and those fans and their families who went to a football match and never came home. They all had one thing in common: they all had huge barriers put in the way of them obtaining justice. Counsel General, do you agree with me, and do you support calls from Andy Burnham, Steve Rotheram and Police and Crime Commissioner for North Wales, Andy Dunbobbin, to call for a Hillsborough law now?
Welsh: Diolch i'r Cwnsler Cyffredinol am yr ateb hwnnw. Gwnsler Cyffredinol, rwy'n siŵr eich bod yn cytuno â mi, a chyda Syr Christopher Bellamy, fod angen buddsoddiad enfawr ar y system cymorth cyfreithiol i'w hadfer i ryw lefel o iechyd ar ôl blynyddoedd o'i hesgeuluso gan wahanol Lywodraethau yn San Steffan. Ond os edrychwn y tu hwnt i gwmpas adolygiad Syr Christopher Bellamy, rydym wedi gweld pa mor anodd yw hi i bobl gyffredin gael cyfiawnder - yr is-bostfeistri hynny a gollfarnwyd yn gyfeiliornus yng Nghymru ac ar draws y DU, y rhai a gollodd eu bywydau yn Grenfell a'r cefnogwyr a'u teuluoedd a aeth i gêm bêl-droed ac na ddaeth adref yn eu holau. Roedd gan bob un ohonynt un peth yn gyffredin: roeddent i gyd yn wynebu rhwystrau enfawr rhag gallu cael cyfiawnder. Gwnsler Cyffredinol, a ydych yn cytuno â mi, ac a ydych yn cefnogi galwadau gan Andy Burnham, Steve Rotheram a Chomisiynydd Heddlu a Throseddu Gogledd Cymru, Andy Dunbobbin, am gyfraith Hillsborough yn awr?